CELEX: 31983K0512
Language: el
Date: 1983-10-17 00:00:00
Title: 83/512/ΕΚΑΧ: Σύσταση της Επιτροπής της 17ης Οκτωβρίου 1983 σχετικά με παρέκκλιση από τη σύσταση αριθ. 1399/82/ΕΚΑΧ για την κοινοτική επίβλεψη όσον αφορά τις εισαγωγές ορισμένων προϊόντων της βιομηχανίας σιδήρου που περιλαμβάνονται στη συνθήκη για την ίδρυση της Ευρωπαϊκής Κοινότητας Άνθρακα και Χάλυβα και που προέρχονται από τρίτες χώρες

Avis juridique important

|

31983K0512

83/512/ΕΚΑΧ: Σύσταση της Επιτροπής της 17ης Οκτωβρίου 1983 σχετικά με παρέκκλιση από τη σύσταση αριθ. 1399/82/ΕΚΑΧ για την κοινοτική επίβλεψη όσον αφορά τις εισαγωγές ορισμένων προϊόντων της βιομηχανίας σιδήρου που περιλαμβάνονται στη συνθήκη για την ίδρυση της Ευρωπαϊκής Κοινότητας Άνθρακα και Χάλυβα και που προέρχονται από τρίτες χώρες  

Επίσημη Εφημερίδα αριθ. L 285 της 18/10/1983 σ. 0023 - 0023

***** ΣΥΣΤΑΣΗ ΤΗΣ ΕΠΙΤΡΟΠΗΣ  της 17ης Οκτωβρίου 1983  σχετικά με παρέκκλιση από τη σύσταση αριθ. 1399/82/ΕΚΑΧ για την κοινοτική επίβλεψη όσον αφορά τις εισαγωγές ορισμένων προϊόντων της βιομηχανίας σιδήρου που περιλαμβάνονται στη συνθήκη για την ίδρυση της Ευρωπαϊκής Κοινότητας Άνθρακα και Χάλυβα και που προέρχονται από τρίτες χώρες  (83/512/ΕΚΑΧ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα, και ιδίως το άρθρο 74,  Εκτιμώντας:  ότι οι εισαγωγές ορισμένων προϊόντων της βιομηχανίας σιδήρου και χάλυβα που περιλαμβάνονται στη συνθήκη ΕΚΑΧ και προέρχονται από τρίτες χώρες υπόκεινται σε κοινοτική επίβλεψη, σύμφωνα με τη σύσταση αριθ. 1399/82/ΕΚΑΧ της Επιτροπής (1), όπως παρατάθηκε με τη σύσταση αριθ. 3419/82/ΕΚΑΧ (2)·  ότι η εξέλιξη, ιδιαίτερα όσον αφορά τις τιμές, των εισαγωγών ράβδων οπλισμού για τσιμέντο ή σκυροκονίαμα που φέρουν οδοντώματα, εξογκώματα, κοιλώματα ή ανάγλυφα μικρής σπουδαιότητας, προελθόντα εξ ελάσεως, και έχουν υποστεί ή όχι στρέψη μετά την έλαση, ισπανικής καταγωγής, οδήγησε την Επιτροπή να τροποποιήσει το καθεστώς εισαγωγών για τα προϊόντα αυτά· ότι πρέπει κατά συνέπεια να γίνει παρέκκλιση από ορισμένες διατάξεις της σύστασης που προαναφέρθηκε και το προϊόν αυτό να υπαχθεί στις διατάξεις του άρθρου 2 παράγραφος 2 σημείο Β και του άρθρου 3 παράγραφος 1 της προαναφερόμενης σύστασης,  ΔΙΑΤΥΠΩΝΕΙ ΤΗΝ ΑΚΟΛΟΥΘΗ ΣΥΣΤΑΣΗ:  Άρθρο 1  Κατά παρέκκλιση από τη σύσταση αριθ. 1399/82/ΕΚΑΧ, οι ράβδοι οπλισμού για τσιμέντο ή σκυροκονίαμα που φέρουν οδοντώματα, εξογκώματα, κοιλώματα ή ανάγλυφα μικρής σπουδαιότητας, προελθόντα εξ ελάσεως, και έχουν υποστεί ή όχι στρέψη μετά την έλαση, καταγωγής Ισπανίας, που υπάγονται στη διάκριση 73.10 Α ΙΙ του Κοινού Δασμολογίου, που αντιστοιχεί στον κώδικα NIMEXE 73.10-13, δεν υπόκεινται πλέον, από τις 17 Οκτωβρίου μέχρι τις 31 Δεκεμβρίου 1983, στις διατάξεις του άρθρου 2 παράγραφος 2 σημείο Α, αλλά στις διατάξεις του άρθρου 2 παράγραφος 2 σημείο Β και του άρθρου 3 παράγραφος 1 της προαναφερόμενης σύστασης.  Άρθρο 2  Η παρούσα σύσταση απευθύνεται στα κράτη μέλη.  Βρυξέλλες, 17 Οκτωβρίου 1983.  Για την Επιτροπή  Wilhelm HAFERKAMP  Αντιπρόεδρος  (1) ΕΕ αριθ. L 157 της 8. 6. 1982, σ. 5.  (2) ΕΕ αριθ. L 360 της 21. 12. 1982, σ. 25.